**Ministru kabineta noteikumu projekta**

**„Grozījumi Ministru kabineta 2006.gada 19.decembra noteikumos Nr.1036 „Audžuģimenes noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Koncepcija “Par adopcijas un ārpusģimenes aprūpes sistēmu pilnveidošanu” (apstiprināta ar 2015.gada 9.martā Ministru kabineta rīkojumu Nr.114) (turpmāk- Koncepcija), kurā paredzēts, ka, ievērojot to, ka saskaņā ar likumu “Par pašvaldībām” 13.pantu valsts pārvaldes iestādēm nav tiesību uzdot pašvaldībām pildīt tādas funkcijas un uzdevumus, kuru finansēšana nav nodrošināta, lai no 2018.gada varētu izmaksāt pabalstu audžuģimenēm bērna uzturam paaugstinātā apmērā atbilstoši koncepcijā piedāvātajam risinājumam, tiek plānots veikt valsts budžeta uzturēšanas izdevumu transfertu pašvaldībām pabalsta izmaksas nodrošināšanai paaugstinātā apmērā.Atbilstoši Ministru kabineta 2017.gada 8.septembra sēdes protokollēmuma Nr.44 1.§ 15.punktam atbalstīts priekšlikums piešķirt finansējumu Ministrijas prioritārajam pasākumam „Alternatīvo ģimenes aprūpes formu attīstība” Koncepcijā paredzēto pasākumu īstenošanai 2018. - 2020.gadā 1 000 000 *euro* apmērā (katru gadu).Likums “Grozījumi Valsts sociālo pabalstu likumā” (izsludināts 2017.gada 6.decembrī un stāsies spēkā 2018.gada 1.janvārī), kurā paredzēts, ka atlīdzības apmēru par audžuģimenes (izņemot specializētās audžuģimenes) pienākumu pildīšanu piešķir audžuģimenes loceklim (personai), kurš normatīvajos par audžuģimenēm noteiktajā kārtībā ieguvis audžuģimenes statusu un kuram saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi (atlīdzības apmērs ir atkarīgs no bērnu skaita audžuģimenē). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts sociālo pabalstu likuma 11.pantā noteikto atlīdzību par audžuģimenes pienākumu pildīšanu piešķir ģimenei vai personai, kura Ministru kabineta noteiktajā kārtībā ieguvusi audžuģimenes statusu un kurai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Šā panta ceturtā daļa paredz, ka atlīdzību audžuģimenei piešķir neatkarīgi no tai audzināšanā nodoto bērnu skaita. Detalizētāka informācija par grozījumu attiecībā uz atlīdzības pārskatīšanu būtību ir iekļauta Ministru kabineta noteikumu projekta „Grozījumi Ministru kabineta 2009.gada 22.decembra noteikumos Nr.1549 „ Kārtība, kādā piešķir un izmaksā atlīdzību par audžuģimenes pienākumu pildīšanu” sākotnējās ietekmes novērtējuma ziņojumā (anotācijā).MK noteikumu projekta grozījumi ir attiecināmi uz pabalsta apmēra par bērna uzturu palielināšanu, vienlaikus tiek precizētas normas atbilstoši Valsts sociālo pabalstu likuma 20.panta ceturtās daļas grozījumiem, kas stāsies spēkā 2018.gada 1.janvārī. Ministru kabineta noteikumu projekta „Grozījumi Ministru kabineta 2009.gada 22.decembra noteikumos Nr.1549 „Kārtība, kādā piešķir un izmaksā atlīdzību par audžuģimenes pienākumu pildīšanu” (pieņemti 2017.gada 19.decembra MK sēdē) paredz, ka atlīdzību par audžuģimenes pienākumu pildīšanu pārtrauc arī, ja atlīdzības saņēmējs normatīvajos aktos par audžuģimenēm noteiktajā kārtībā ieguvis specializētās krīzes audžuģimenes statusu vai specializētās audžuģimenes statusu un audžuģimenē ievietots bērns. Vienlaikus atbilstoši 2017.gada 23.novembra Saeimā apstiprinātiem grozījumiem Bērnu tiesību aizsardzības likumā 2018.gada 1.jūlijā Latvijā plānots ieviest specializēto audžuģimeņu institūtu. Specializētās audžuģimenes arī saņems atlīdzību par pienākumu pildīšanu, bet ne caur Valsts sociālās apdrošināšanas aģentūru, bet caur ārpusģimenes aprūpes atbalsta centriem. Sistēmas maiņai tiks veikti grozījumi spēkā esošajos MK 2006.gada 19.decembra noteikumos Nr.1036 “Audžuģimenes noteikumi” un tiks radīts jauns normatīvais regulējums attiecībā uz ārpusģimenes aprūpes atbalsta centru darbību (kuros tiks iekļauta arī informācija par specializēto audžuģimeņu atlīdzības izmaksām).”Saskaņā ar Ministru kabineta 2006.gada 19.decembra noteikumos Nr.1036 „Audžuģimeņu noteikumi” (turpmāk – Noteikumi) 43.punktu pabalstu bērna uzturam un pabalstu apģērba un mīkstā inventāra iegādei audžuģimenei izmaksā no tās pašvaldības budžeta līdzekļiem, kura noslēgusi līgumu ar audžuģimeni. Pašvaldība nosaka pabalsta apmēru bērna uzturam, ņemot vērā, ka tas mēnesī nedrīkst būt mazāks par Ministru kabineta noteikto minimālo uzturlīdzekļu apmēru bērnam (43.1.apkšpunkts). Saskaņā ar Ministru kabineta 2013.gada 15.janvāra noteikumi Nr.37 “Noteikumi par minimālo uzturlīdzekļu apmēru bērnam” 2.punktu katram bērnam no viņa piedzimšanas līdz 7 gadu vecuma sasniegšanai – 25 % apmērā no Ministru kabineta noteiktās minimālās mēneša darba algas (šogad tie ir 95 *euro*) un katram bērnam no 7 gadu vecuma sasniegšanas līdz 18 gadu vecuma sasniegšanai – 30 % apmērā no Ministru kabineta noteiktās minimālās mēneša darba algas (šogad tie ir 114 *euro*).Savukārt atbilstoši Ministru kabineta noteikumu projektam “Grozījumi Ministru kabineta 2006.gada 19.decembra noteikumos Nr.1036 „Audžuģimeņu noteikumi”” (turpmāk – Grozījumu projekts) plānots palielināt pabalsta apmēru par audžuģimenē ievietota bērna aprūpi, nosakot to divkāršā minimālo uzturlīdzekļu apmērā:līdz 7 gadu vecuma sasniegšanai – 215 *euro*; no 7 līdz 18 gadu vecuma sasniegšanai – 258 *euro* (pie 2018.gadā plānotās minimālās darba algas – 430 *euro*) atbilstoši Koncepcijā apstiprinātam principam.Plānots pabalstu bērna uzturam noteikt analoģiskā minimālo uzturlīdzekļu apmērā, kādu ik mēnesi ir pienākums vecākam nodrošināt katram bērnam neatkarīgi no viņa spējām uzturēt bērnu un mantas stāvokļa atbilstoši Ministru kabineta 2013.gada 15.janvāra noteikumiem Nr.37 “Noteikumi par minimālo uzturlīdzekļu apmēru bērnam”. Līdz ar to pabalsta apmērs bērna uzturam nosakāms divkāršā (abiem vecākiem kopā jānodrošina uzturlīdzekļus dubultā apmērā) valstī noteiktā minimālo uzturlīdzekļu apmērā bērnam atkarībā no vecuma:• katram bērnam no viņa piedzimšanas līdz 7 gadu vecuma sasniegšanai - 25% apmērā no Ministru kabineta noteiktās minimālās mēneša darba algas jeb 215 *euro* (430 *euro* \* 25% \* 2) (ņemot vērā plānoto minimālās algas apmēru 2018.gadā – 430 *euro*);• katram bērnam no 7 gadu vecuma sasniegšanas līdz 18 gadu vecuma sasniegšanai - 30% apmērā no Ministru kabineta noteiktās minimālās mēneša darba algas jeb 258 *euro* (430 *euro* \* 30% \* 2).Vienlaikus princips par uzturlīdzekļu samaksas pienākumu katram no vecākiem ir iestrādāts arī Ministru kabineta2014.gada 18.marta noteikumos Nr.142 “Noteikumi par ārpusģimenes aprūpes pakalpojumu samaksas kārtību un apmēru”, kur atbilstoši 3.punktam samaksu par pakalpojumu pieprasa no abiem bērna vecākiem, ievērojot Bērnu tiesību aizsardzības likuma 30. panta trešās un ceturtās daļas nosacījumus. Atbilstoši minēto noteikumu 5.punktam, ja bērns ievietots pašvaldības finansētā ilgstošas sociālās aprūpes un sociālās rehabilitācijas institūcijā vai audžuģimenē, samaksu par pakalpojumu no bērna vecākiem pieprasa attiecīgā pašvaldība.Ievērojot to, ka saskaņā ar likumu “Par pašvaldībām” 13. pantu valsts pārvaldes iestādēm nav tiesību uzdot pašvaldībām pildīt tādas funkcijas un uzdevumus, kuru finansēšana nav nodrošināta, lai nodrošinātu pabalsta izmaksu paaugstinātā apmērā audžuģimenēm bērna uzturam, plānots veikt valsts budžeta uzturēšanas izdevumu transfertu pašvaldībām pabalsta izmaksas nodrošināšanai paaugstinātajā apmērā (no LM pamatbudžeta apakšprogrammas 05.01.00 “Sociālās rehabilitācijas valsts programma”).Lai nodrošinātu 100% valsts dotāciju pašvaldībām par radušos pabalsta palielinājumu, un, ņemot vērā prognozi par bērnu skaita palielinājumu audžuģimenēs, virzot priekšlikumus prioritārajiem pasākumiem, tika lūgts piešķirt budžeta līdzekļus 1,95 milj. *euro* apmērā. Tomēr, ņemot vērā kopējos pieejamos budžeta līdzekļus, šim pasākumam no valsts tika piešķirts 1 milj. *euro*. Tādēļ, ievērojot solidaritātes principu (pamats ir kopdarbība un kolektīva darbība), un, ņemot vērā pieejamo finansējumu, MK noteikumu projekts paredz, ka pašvaldībai radušos izmaksu palielinājumu valsts kompensē 50% apmērā no visa pieauguma summas.Atbilstoši Labklājības ministrijas apkopotajai informācijai, tikai 4 pašvaldības (Aizkraukles, Aknīstes, Ciblas un Riebiņu novads) pašlaik izmaksā MK noteikto minimumu audžuģimenē ievietotā bērna atbalstam. Pārējās visas izmaksā vairāk, visbiežāk abām bērnu grupām nosakot, ka pabalsta apmērs ir 50% no valstī noteiktās minimālās darba algas (plānotais palielinājums). MK noteikumu projekts paredz, ka, lai pašvaldība varētu saņemt mērķdotāciju, tā izmantos Valsts kases informācijas sistēmu “Ministriju, centrālo valsts iestāžu un pašvaldību budžeta pārskatu informācijas sistēma” un iesniegs pārskatu par mērķdotācijas izlietojumu audžuģimenei par bērna uzturnaudas palielināšanu (6.pielikums). Pēc pārskata saņemšanas Labklājības ministrija veiks pārbaudi un atbilstību normatīvajiem aktiem un gadījumos, ja konstatēs kļūdas MK noteikumu projekta 54.punktā un 55.2.apakšpunktā minētajos dokumentos vai konstatē pārkāpumus pabalsta bērna uzturam izmaksā, Ministrija pārtrauks mērķdotācijas izmaksu līdz korekciju veikšanai vai pārkāpumu novēršanai. Pēc korekciju veikšanas vai pārkāpumu novēršanas Ministrija veiks pārrēķinu un veiks maksājumus par iepriekšējo periodu. Paredzēts, ka nepamatoti izmaksātos līdzekļus Ministrija ieturēs no nākamajā mēnesī pašvaldībai paredzētajiem līdzekļiem. |
| 3. | Projekta izstrādē iesaistītās institūcijas | Valsts kase. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Valsts bērnu tiesību aizsardzības inspekcijas apkopoto pārskatu par bāriņtiesu darbu pārskata gadā bērnu skaits audžuģimenē 2013.gadā bija 1 262 bērni, 2014.gadā – 1 224 bērni, 2015.gadā – 1 232 bērni, 2016.gadā – 1 193 bērni.Atbilstoši minētajam pārskatam ārpusģimenes aprūpē kopumā atradās 2013.gadā 7 967 bērni, 2014.gadā – 7 606 bērni, 2015.gadā – 7 281 bērni, 2016.gadā – 6 957 bērni. No visiem bērniem bērnu aprūpes iestādēs (kas potenciāli varētu nonākt audžuģimenē vai aizbildņa ģimenē) atradās 2013.gadā 1 760 bērni, 2014.gadā – 1 551 bērni, 2015.gadā – 1 429 bērni, 2016.gadā – 1 216 bērni.Savukārt atbilstoši Valsts bērnu tiesību aizsardzības inspekcijas sniegtajiem datiem 2017.gada 12.oktobrī audžuģimenēs kopumā atradās 387 bērni vecumā līdz 7 gadiem un 811 bērni vecumā no 7 līdz 18 gadiem.Noteikumu projekts tiešā veidā attiecas uz pašvaldībām, esošajām un potenciālajām audžuģimenēm.  |
| 2. | Tiesiskā regulējuma ietekme uz tautsaimniecību un administratīvo slogu | Pēc ministrijas veiktajām aplēsēm juridiskām personām, kuras sagatavos mērķdotācijas pieprasījumam, faktiskajam norēķinam un pārskatiem nepieciešamo informāciju, kā arī pārskaitīs un kontrolēs mērķdotācijas izlietojumu, administratīvās izmaksas nepārsniegs 2 000 *euro* gada laikā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 1 230 999 | 1 230 999 | 1 230 999 |
| 2.1. valsts pamatbudžets | 0 | 0 | 1 000 000 | 1 000 000 | 1 000 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 230 999 | 230 999 | 230 999 |
| 3. Finansiālā ietekme: | 0 | 0 | -1 230 999 | -1 230 999 | -1 230 999 |
| 3.1. valsts pamatbudžets | 0 | 0 | -1 000 000 | -1 000 000 | -1 000 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -230 999 | -230 999 | -230 999 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme:5.1. valsts pamatbudžets5.2. speciālais budžets | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam “Alternatīvo ģimenes aprūpes formu attīstība” finansēšanai ik gadu 2 961 203 *euro* apmērā, tajā skaitā attiecībā uz šo noteikumu projektu 2018.gadā, 2019. un 2020. gadā ik gadu 1 000 000 *euro* apmērā.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam un attiecīgi ir iekļauts likumprojektā “Par valsts budžetu 2018.gadam” un likumprojektā “Par vidēja termina budžeta ietvaru 2018., 2019. un 2020.gadam”. Izdevumi tiek plānoti Labklājības ministrijas apakšprogrammā 05.01.00 ”Sociālās rehabilitācijas valsts programmas”.Pēc Labklājības ministrijas aprēķiniem 2017.gada oktobrī audžuģimenēs vecumā līdz 7 gadiem bija 387 bērni jeb 32,3% no visiem audžuģimenēs esošiem bērniem (1 198 bērni) un vecumā no 7 līdz 17 gadiem – 811 bērni jeb 67,7% no visiem audžuģimenēs esošiem.Ņemot vērā, ka 2018.gadā minimālā darba alga būs 430 *euro*, minimālais pabalsta apmērs, kas pašvaldībām būtu jānodrošina par audžuģimenē ievietota bērna uzturu būs 107,50 *euro* (bērnam līdz 7 gadu vecumam) un 129 *euro* (bērnam no 7 gadu vecuma). Līdz ar to izmaksu pieaugums pašvaldībām rēķināts ņemot vērā divkāršā apmēra noteikšanu un kompensācijas apmērs tiek rēķināts no papildus 107,50 *euro* un 129 *euro* atbilstoši bērnu vecumam. Tādejādi plānotās valsts mērķdotācijas apmērs ir:* bērniem līdz 7 gadu vecumam 53,75 *euro* (215 *euro* / 2 (MK noteikumos paredzētā palielinājuma apmērs)) x 50%);
* bērniem no 7 gadu vecuma 64,50 *euro* (258 *euro* / 2 (MK noteikumos paredzētā palielinājuma apmērs)) x 50%).

*Izdevumi par audžuģimenē ievietota bērna pabalstu uzturam no valsts budžeta līdzekļiem 2018., 2019. un 2020.gadā plānoti 1 000 000 euro apmērā.* Atbilstoši Labklājības ministrijas prognozēm, bērnu skaits audžuģimenēs 2018.gadā veidos - 1 375, no tiem vecumā līdz 7 gadiem 501 bērns (32,3% no visiem audžuģimenēs esošiem bērniem) un vecumā no 7-17 gadiem – 874 bērni (67,7% no visiem audžuģimenēs esošiem bērniem).*Ņemot vērā minēto, mērķdotācijas apmērs:**323 145 euro - Bērna uzturnaudas nodrošināšanai bērniem vecumā līdz 7 gadiem:* *53,75 euro (valsts kompensācijas apmērs) \* 501 (bērni vecumā līdz 7 gadiem (32,3% no bērnu skaita audžuģimenēs)) x 12 mēneši = 323 145 euro;**676 476 euro - Bērna uzturnaudas nodrošināšanai bērniem vecumā no 7 gadiem:* *64,50 euro (valsts kompensācijas apmērs) \* 842 (bērni vecumā no 7 gadiem (67,7% no bērnu skaita audžuģimenēs)) x 12 mēneši = 676 476 euro.*Kopumā no pašvaldību budžeta MK noteikumu projekts prasīs papildus 231 tūkstotis *euro* gadā, papildus izdevumi radīsies 55 pašvaldībām, no tām 30 pašvaldībām pieaugums būs līdz 3 000 *euro* gadā, 25 pašvaldībām robežās no 3000 līdz 10 000 *euro* un tikai 6 pašvaldībām pieaugums būs lielāks par 10 000 *euro* gadā (detalizētāk sk. tabulā).

|  |  |
| --- | --- |
| Papildus izdevumi pašvaldībām kopā | **-230 998.92** |
| vidēji 1 pašvaldībai **gadā** | **-**4 199.98 |
| pašvaldību skaits, kurām palielināsies izdevumi | 55 |
| t.sk. kurām gadā izdevumi ir virs 3000 *euro* | **25** |
| 3000-4000 *euro* | 8 |
| 4000-5000 *euro* | 2 |
| 5000-6000 *euro* | 2 |
| 6000-7000 *euro* | 3 |
| 7000-8000 *euro* | 3 |
| **10000-26949** ***euro*, t.sk.** | **6** |
| *Dagdas novads* | *14 685 euro* |
| *Daugavpils novads* | *13 014 euro* |
| *Kandavas novads* | *10 959 euro* |
| *Ventspils novads*  | *11 181 euro* |
| *Jelgavas novads* | *19 495 euro* |
| *Daugavpils*  | *26 949 euro* |

Saskaņā ar Finanšu ministrijas sniegto informāciju 2018.gadā prognozētie ieņēmumi pašvaldībām pieaugs vidēji par 6%, līdz ar to, ņemot vērā, ka ieņēmumi pieaugs daudz lielākā apmērā, nekā izdevumi, kas saistīti ar audžuģimenē ievietotam bērnam pabalstu uzturam plānoto pieaugumu, uzskatāms, ka MK noteikumu projekts neradīs lielu ietekmi uz pašvaldību budžetiem. |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015.gada 9.marta Ministru kabinets ar rīkojumu Nr. 114 apstiprināja Koncepciju, kuras izstrādes gaitā notika konsultācijas ar nevalstiskajām organizācijām, ar kurām Labklājības ministrija ir noslēgusi sadarbības līgumus, piemēram, biedrību “Latvijas SOS Bērnu ciematu asociācija”, biedrību “Attīstības centrs ģimenei”, Latvijas Audžuģimeņu biedrību, biedrību “Azote” un citām. Tāpat Koncepcijas saskaņošanas gaitā piedalījās Latvijas Pašvaldību savienība, kura atbalstīja pabalsta divkāršu palielināšanu. Kopumā sabiedriskās organizācijas atzīst Koncepcijas projektā ietvertās problēmas un risinājumus un atbalsta sistēmas pilnveidošanai piedāvātās izmaiņas, līdz ar to noteikumu projekta izstrādāšanā nebija nepieciešams nodrošināt sabiedrības līdzdalību, jo tas paredz Koncepcijā ietverto pasākumu ieviešanu – pabalsta bērna uzturam par audžuģimenē ievietota bērnam divkāršošanu. Līdz ar to papildus sabiedrības līdzdalības pasākumi nav īstenoti. Vienlaikus papildus sabiedrības līdzdalība nav iespējama, ņemot vērā projekta steidzamību – noteikumiem jāstājas spēkā 2018.gada 1.janvārī. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Valsts kase. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

Labklājības ministrs J.Reirs

05.01.2018. 15:13

Baiba Stankēviča, 67021590

baiba.stankevica@lm.gov.lv

2492